open-index/open-wikipedia-markdown huggingface dataset:
Berocca

**Berocca Plus** on Bayerin valmistama ja markkinoima monivitamiinivalmiste, joka sisältää B- ja C-vitamiinia, kalsiumia sekä magnesiumia ja sinkkiä. Berocca-valmistetta on saatavana tablettina sekä poretablettina. Beroccaa myydään 12 maassa: Argentiinassa, Australiassa, Ranskassa, Irlannissa, Uudessa-Seelannissa, Singaporessa, Etelä-Afrikassa, Ruotsissa, Sveitsissä, Suomessa, Virossa ja Yhdistyneessä kuningaskunnassa. Valmistetta ei suositella annettavaksi alle 11-vuotialle, ja vanhemmille suositeltu päivittäisannos on yksi tabletti. Tabletin muodossa Berocca nautitaan veden kera, ja poretabletti nautitaan veteen liuotettuna.

Beroccaa käytetään B-ryhmän vitamiinien, C-vitamiinin sekä sinkin puutostilojen sekä lisääntyneen tarpeen korjaamiseen.

## Aiheesta muualla
* Berocca Suomi
*Lääkelaitoksen yhteenveto
Sveitsin Grand Prix 1951

**Sveitsin Grand Prix 1951** oli Formula 1 -kauden 1951 avauskilpailu, ja se ajettiin 27. toukokuuta 1951 Circuit Bremgarten -radalla. Kilpailun voitti Alfa Romeon Juan Manuel Fangio. Alfa Romeo toi kilpailua varten uuden 159 -auton, joka oli varustettu 405 hevosvoimaisella moottorilla ja mekaanisella ahtimella. Sateisten olosuhteiden lisäksi Fangiolla oli myös muita vaikeuksia, kun hän joutui taistelemaan Ferrarin Piero Taruffia ja toista Alfa Romeota ajanutta Nino Farinaa vastaan pitkäkestoisen varikkopysähdyksensä jälkeen, mutta pystyi tekemään melkein yli minuutin aikaeron heihin. Fangion mukaan mustan kissan päälle ajaminen harjoituksissa ja heikot yöunet aiheuttivat hänelle taikauskoisia vaikutuksia kilpailun aikana.   

## Tulokset

## Muuta
* Consalvo Sanesin ensimmäinen pistesija
* Piero Taruffin ensimmäinen palkintosija

## Lähteet
Monika Pyrek

**Monika Zofia Pyrek-Rokita** (s. 11. elokuuta 1980 Gdynia) on puolalainen seiväshyppääjä.

Pyrek voitti 1998 yleisurheilun nuorten MM-kisoissa Annecyssä hopeaa tuloksella 410. Seuraavana vuonna hän oli Maebashin sisäratojen MM-kisoissa yhdestoista hypättyään 420. Sydneyn olympialaisissa 2000 hän oli seitsemäs tuloksella 440. Vuonna 2001 hän voitti MM-pronssia Edmontonin MM-kisoissa tuloksellaan 455. Kauden lopussa GP-finaalissa hän oli neljäs. Vuonna 2002 Pyrek voitti pronssia sisäratojen EM-kisoissa tuloksella 460. Münchenin ulkoratojen EM-kisoissa samana vuonna hän karsiutui. Hän sijoittui 2003 sisäratojen Euroopan cupissa kolmanneksi. Samana vuonna hän voitti pronssia Birminghamin sisäratojen MM-kisoissa, hyppäsi neljänneksi Pariisin ulkoratojen MM-kisoissa sekä sijoittui neljänneksi .

Pyrek sijoittui viidenneksi Budapestin sisäratojen MM-kisoissa 2004. Hän hyppäsi samana vuonna Euroopan cupissa toiseksi ja voitti maansa mestaruudet sekä sisä- että ulkoradoilla. Ateenan olympialaisissa hän oli neljäs ja  viides. Vuonna 2005 hän voitti pronssia Madridin sisäratojen EM-kisoissa tuloksella 470. Hän voitti samana vuonna Puolan mestaruuden. Helsingin MM-kisoissa hän voitti MM-hopeaa. Kauden päätteeksi  hän oli toinen. Seuraavana vuonna Pyrek sijoittui neljänneksi Moskovan sisäratojen MM-kisoissa. Hän voitti Euroopan cupin superliigan ennätystuloksellaan 475 sekä maansa sisä- ja ulkoratojen mestaruuden. Myöhemmin samana vuonna hän voitti EM-hopeaa Göteborgin EM-kisoissa sekä sijoittui toiseksi . Yleisurheilun maailmancupissa hän oli viides.

Vuonna 2007 Pyrek sijoittui Osakan MM-kisoissa neljänneksi.  hän hyppäsi toiseksi Venäjän Jelena Isinbajevan jälkeen omalla ennätyksellään 482 Isinbajevan voittaessa hänet uusinnassa. Maaliskuussa 2008 hän jakoi pronssimitalin Brasilian Fabiana Murerin kanssa sisäratojen MM-kisoissa Valenciassa. Pekingin kesäolympialaisissa 2008 hän sijoittui viidenneksi tuloksella 470 cm. Hän voitti myös Puolan sisäratamestaruuden ja sijoittui  kolmanneksi.

Pyrek voitti 2009 Euroopan joukkuemestaruuskilpailujen seiväshypyn ja Puolan hallimestaruuden. Berliinin MM-kilpailuissa 2009 hän jakoi hopeasijan yhdessä Chelsea Johnsonin kanssa tuloksella 465 cm.  hän oli toinen. Daegun MM-kilpailuissa 2011 hän sijoittui kymmenenneksi.

Taustaltaan Pyrek on kašubi.

## Ennätykset
* Seiväshyppy: 482 (2007)

## Saavutukset
* Olympialaiset
** 7. sija Sydney 2000
** 4. sija Ateena 2004
** 5. sija Peking 2008
* MM-kilpailut
** Pronssia Edmonton 2001
** 4. sija Pariisi 2003
** Hopeaa Helsinki 2005
** 4. sija Osaka 2007
** Hopeaa Berliini 2009
** 10. sija Daegu 2011
* EM-kilpailut
** Hopeaa Göteborg 2006
* Sisäratojen MM-kilpailut
** 11. sija Maebashi 1999
** Pronssia Birmingham 2003
** 5. sija Budapest 2004
** 4. sija Moskova 2006
** Pronssia Valencia 2008
* Sisäratojen EM-kilpailut
** Pronssia Wien 2002
** Pronssia Madrid 2005

## Lähteet
* 

### Viitteet

## Aiheesta muualla
* http://www.monikapyrek.com/
Indianapolis 500 1951

**Indianapolis 500 1951** oli Formula 1 -sarjan osakilpailu, joka ajettiin 30. toukokuuta 1951 Indianapolis Motor Speedwaylla. Kilpailun voitti Lee Wallard.

## Tulokset

## Muuta
* Paalupaikka:: Duke Nalon - 4'23.74
* Nopein kierros: Lee Wallard 1'07.26

## Lähteet
Belgian Grand Prix 1951

**Belgian Grand Prix 1951** oli Formula 1 -sarjan osakilpailu, joka ajettiin 17. kesäkuuta 1951 Spa-Francorchamps'n radalla. Kilpailun voitti Giuseppe Farina.

## Tulokset

## Lähteet
Ranskan Grand Prix 1951

**Ranskan Grand Prix 1951** oli Formula 1 -sarjan osakilpailu, joka ajettiin 1. heinäkuuta 1951 Reims-Gueux’n radalla. Kilpailun voittivat Luigi Fagioli ja Juan Manuel Fangio. He vuorottelivat autolla ajamista ja voitosta saadut pisteet puolitettiin.

## Kilpailu

Giuseppe Farina sai huonon lähdön, sillä kymmenen autoa ohittavat hänet ennen kuin hän pääsi muiden vauhtiin mukaan. Vain kuuden ajetun kierroksen jälkeen kärjessä ajanut Alberto Ascari ja toisena ollut Juan Manuel Fangio alkoivat ohittaa jo kierroksella ohitettavia. Kahdeksannella kierroksella Fangio meni Ascarista ohi ja nousi kärkeen. Samalla kaukana kärjestä ajanut Farina ajoi minkä pystyi ja saavutti kärkeä koko ajan. Hän ohitti Fangion, jonka auto piti omituista ääntä, ja ajoi samalla nopeimman kierroksen. Samalla hän johti Luigi Villoresia yli l37:llä sekunnilla.

Kilpailusta tuli Ferrarin ja Alfa Romeon välinen taistelu. Fangio keskeytti kierroksella kahdeksan ja vaihtoi autokseen tallikaverinsa Luigi Fagiolin auton. Autolla numero 8 Fagioli ajoi ensimmäiset 20 ja Fangio loput 57 kierrosta. Autolla numero 24 Fangio taas ajoi ensimmäiset 15 ja Fagioli seuraavat 40 kierrosta. Kun Fagioli liittyi uudestaan kilpailuun Fangion autolla, oli hän jäänyt kärjestä jo 20 kierrosta.

Louis Rosier pyörähti eräästä mutkasta ulos tullessaan ja aiheutti pienoisen tientukoksen. Paikalle ajanut Fangio kärsi tilanteesta, sillä hän ei päässyt Rosierista ohi. Rosier sai autonsa onneksi käännettyä melko pian ja pääsi jatkamaan kilpailua.

Fangio ajoi Alfa Romeollaan voittajana maaliin. Voitosta saadut pisteet jaettiin Fangion ja Fagiolin kesken, sillä auto oli Fagiolin. Vaikka voitto menikin Alfa Romeolle, oli Ferrarilla syytä juhlia, sillä heidän autonsa sijoittuivat toiseksi ja kolmanneksi.

Consalco Sanesi työnsi pääsuoralla autonsa uupuneena maaliin.

## Tulokset

## Muuta
* Paalupaikka: Juan Manuel Fangio - 2'25.7
* Nopein kierros: Juan Manuel Fangio 2'27.8
* Ensimmäinen voitto: Luigi Fagioli
* Fagioli on vanhin F1-kilpailun voittanut kuljettaja

## Lähteet
Britannian Grand Prix 1951

**Britannian Grand Prix 1951** oli Formula 1 -sarjan osakilpailu, joka ajettiin 14. heinäkuuta 1951 Silverstonen radalla. Kilpailun voitti José Froilán González, jolle voitto oli kauden ja uran ensimmäinen. González saavutti myös paalupaikan.

## Kilpailu

Paalupaikalta lähtenyt José Froilán González ja toisesta ruudusta lähtenyt Juan Manuel Fangio lähtivät heti karkuun muilta Ferrareilta ja Alfa Romeoilta. Ero ei kuitenkaan muutaman kierroksen kuluttua enää kasvanut.

Viime hetkellä kilpailuun ilmoittautuneet BRM:n autot kulkivat hyvin. Autoja ajoivat Reg Parnell ja Peter Walker.

Kierroksella kuusi Fangio saavutti kärjessä ajanutta Gonzálezia ja ohitti tämän kierroksella kymmenen. Pikkuhiljaa Fangio alkoi karata Gonzálezilta.

Consalvo Sanesi tuli varikolle tankkaukseen ja renkaidenvaihtoon. Varikkopysähdys ei kuitenkaan sujunut ongelmitta, sillä vasenta takarengasta ei saatu irti, koska jokin osa autosta oli rikki. Kaksi varikkomekaanikkoa hakkasi rengasta vasaroilla, mutta rengas ei irronnut. Lopulta Sanesi lähti varikolta pois tankattuna, mutta rengasta ei vaihdettu.

Kierroksella 39 González otti taas kärkipaikan haltuunsa ohitettuaan Fangion. Gonzálezin auto toimi hyvin ja se oli nopea. Kun enää viisi kierrosta oli kilpailua jäljellä, González johti minuutilla ja viidellä sekunnilla ja hän alkoi löysätä vauhtiaan. Hän ajoi voittajana maaliin yli viidenkymmenen sekunnin erolla Fangioon, joka ajoi toiseksi. Voitto oli Ferrari-tallille ensimmäinen.

## Tulokset

## Muuta
* Paalupaikka: José Froilán González – 1'43.4
* Nopein kierros: Giuseppe Farina – 1'44.0
* Reg Parnellin ensimmäiset pisteet

## Lähteet
Italian Grand Prix 1951

**Italian Grand Prix 1951** oli Formula 1 -sarjan osakilpailu, joka ajettiin 16. syyskuuta 1951 Monzan radalla. Kilpailun voitti Alberto Ascari, jolle voitto oli toinen perättäinen. Giuseppe Farina muistetaan kilpailusta siitä, että hänen oman autonsa moottori hajosi kilpailun aikana ja hän lainasi tallikaveri Felice Bonetton ylitäyteen tankattua autoa, jolla ajoi kolmanneksi sekä sai kilpailun nopeimman kierrosajan.

## Tulokset

## Muuta
*Felice Bonetton ensimmäinen palkintosija
*Franco Rollin paras sijoitus

## Lähteet
Espanjan Grand Prix 1951

**Espanjan Grand Prix 1951** oli Formula 1 -sarjan osakilpailu, joka ajettiin 28. lokakuuta 1951 Pedralbesin radalla. Kilpailu oli kauden  viimeinen ja sen voitti Juan Manuel Fangio, jolle voitto oli kauden kolmas. Fangio voitti myös kauden 1951 maailmanmestaruuden, kun hänen haastajansa Alberto Ascarin Ferrari-talli päätti osallistua osakilpailuun pienemmillä renkailla, joiden kuluminen aiheutti Ferrarille ylimääräisiä varikkopysähdyksiä.

## Tulokset

## Muuta
* Paalupaikka: Alberto Ascari - 2.10,59
* Nopein kierros: Juan Manuel Fangio - 2.16,93
* Alfa Romeo -tallin viimeinen osakilpailuvoitto.

## Lähteet
Karhuset

**Karhuset** () on Nelvanan ja Agogo Median tuottama kanadalainen lasten piirrossarja, joka perustuu Stan ja Jan Berenstainin kirjoittamaan ja kuvittamaan lastenkirjasarjaan *[[The Berenstain Bears]]*, josta on suomeksi julkaistu *Karhulan uusi vauva* (Tammi, 1976 ). Sarjaa tehtiin vuosina 2002–2003 kolme tuotantokautta ja 40 jaksoa. Suomessa sarjaa on esitetty Yle TV2:lla, ensi kerran vuosina 2003–2004 ja uusintana vuosina 2006–2007 ja 2013–2014. 

Sarja keskittyy nelihenkisen karhuperhe Karhusten () elämään. Perheeseen kuuluu puuseppänä työskentelevä isä Kaarle Karhunen sekä kotiäitinä toimiva Äiti Karhunen sekä heidän lapsensa Aaro () ja Siiri (). Sisarukset oppivat joka jaksossa kaikenlaista hyödyllisistä, kuten vanhusten auttamista, ongelmien selvittämistä ja sen, ettei voitto aina ole tärkeintä tai ettei ketään pidä tuomita ulkonäön perusteella.

Sarjan eräänlaisena edeltäjänä voidaan pitää Southern Star Productionsin ja DIC Entertainmentin tuottamaa australialais-yhdysvaltalaista piirrossarjaa The Berenstain Bears vuodelta 1985. Sarjaa on Suomessa julkaistu VHS:llä nimellä Berenstainin karhut 1–2.

## Suomekielinen toteutus
Suomenkielisen jälkiäänityksen on suomentanut ja ohjannut Anne Nádasi. Tunnuslaulun esittäjinä olivat Katja Aakkula ja Anja Tyrväinen.

## Aiheesta muualla
* Karhuset TV Tropes-sivustolla 

## Lähteet
Bloody Roar

**Bloody Roar** on Hudson Softin ja Eightingin kehittämä ja tuottama taistelupelisarja. Pelisarja aloitti kolikkopelinä vuonna 1997 alanimellä *Beastorizer*, mutta jälkeenpäin pelisarjaa on julkaistu PlayStationille, PlayStation 2:lle, Nintendo GameCubelle sekä Xboxille nykyisellä nimellä.

Peli tunnetaan parhaiten mahdollisuudesta ottaa taistelussa käyttöön ihmishahmoa voimakkaampi petomuoto. Jokaisella taistelijalla on oma eläimellinen puolensa, jonka saatavia voimia voi hyödyntää niin kauan kuin taistelijalla riittää energiaa.

## Ilmestyneet pelit

## Hahmot

* **Yugo** (BR1-BR4) - Susi
* **Alice** (BR1-BR4) - Kaniini
* **Long** (BR1-BR4) - Tiikeri
* **Gado** (BR1-BR4) - Leijona
* **Shenlong** (BR2-BR4)  - Tiikeri
* Nro 1 **Bakuryu** (BR1) - Myyrä
* Nro 2 **Bakuryu** (BR2-BR4) - Myyrä
* **Uriko** (BR1-BR4; pelattava vasta BR2→) - Puoli-peto (Kissa); ensimmäisessä pelissä ihmiskhimaira
* **Stun** (BR2-BR4) - Hyönteinen
* **Jenny** (BR2-BR4) - Lepakko
* **Shina/Marvel** (BR2-BR4) - Leopardi
* **Busuzima** (BR2-BR4) - Kameleontti
* **Uranus** (BR3-BR4) - Khimaira
* **Xion** (BR3-BR4) - "Sikiö"; syntymätön
* **Kohryu** (BR3-BR4) - Rautainen myyrä
* **Cronos** (BR:PF/BR:EX) - Pingviini/Feeniks
* **Ganesha** (BR:PF/BR:EX) - Norsu
* **Nagi** (BR4) - "Valheellinen"; verrattavissa **Xion**iin
* **Reiji** (BR4) - Korppi
* **Mana** (BR4) - "Kitsune"; japaniksi kettu, joka kansanperinteessä omaa yhdestä yhdeksään häntää
* **Ryoho** (BR4) - Lohikäärme
* **Fox** (BR1) - Kettu
* **Mitsuko** (BR1) - Villisika
* **Greg** (BR1) - Gorilla
* **Fang** (BR:EX) - Susi
Stop the Clocks (EP)

**Stop the Clocks (EP)** on rock-yhtye Oasiksen EP, joka julkaistiin 13. marraskuuta, 2006. EP julkaistiin lähinnä *[[Stop the Clocks]]* kokoelman promotoimiseen.

## Kappaleet

Kaikki kappaleet on kirjoittanut Noel Gallagher, ellei toisin mainita.

*CD RKIDSCD 37
#"Acquiesce" – 4:29
#"Cigarettes & Alcohol" (demo) - 4:38
#"Some Might Say" (Live in '95) - 5:15
#"The Masterplan" – 5:22

*7" RKID 37
#"Acquiesce" – 4:29
#"Cigarettes & Alcohol" (demo) - 4:38
#"Some Might Say" (Live in '95) - 5:15
#"The Masterplan" – 5:22
Luettelo suomalaistetuista sukunimistä

Tämä on **luettelo suomalaistetuista sukunimistä**. 

Suomen sukunimistön suomalaistuminen oli alkanut voimakkaana 1870- ja 1880-luvuilla maaseudulla "hiljaisena vallankumouksena" sukunimettömän länsisuomalaisen maalaiskansan omaksuessa suomenkielisiä sukunimiä. Sivistyneistön keskuudessa fennomaanien vaatimus sukunimien suomalaistamisesta alkoi merkittävässä määrin toteutua vasta vuosisadan vaihteessa. Suurta huomiota saivat suuret nimenmuutoskampanjat vuonna 1906 ja 1930-luvulla. Monet suomalaistetuista nimistä poikkesivat kansan keskuudessa 1800-luvulla omaksutuista sukunimityypeistä. Virtanen-tyyppisten sukunimien aika oli mennyt ohitse ja suomennettaessa tai mukailtaessa pyrittiin muuntyyppisiin nimiin, jotka usein olivat kaksiosaisia (esimerkiksi Paasikivi ja Honkajuuri).

## Luettelo sukunimistä

## Puolittain suomennettuja

## Lähteet
*

### Viitteet

## Aiheesta muualla
*Suomen sukututkimusseuran nimenmuutostietokanta
Ammit

**Ammit** (tunnetaan myös nimillä Ammut, Ammet, Amemait, Ammam, Ahemait) oli muinaisen Egyptin mytologiassa vainajien sieluja syövä peto, jonka ruumis oli yhdistelmä vaarallisten eläinten ruumiinosia: krokotiilin pää, leijonan harja, gepardin etu- ja virtahevon takaruumis.

Muinaisessa Egyptissä ihmiset uskoivat, että kuoleman jälkeen ihminen joutuu jumalten tuomariston eteen. Siellä vainajan sydän punnitaan vaa´alla toisessa kupissa sydän ja toisessa totuuden jumalatar Maatin sulka. Mikäli sydän oli kevyempi kuin sulka, osoitti se vainajan olleen rehellinen ja hyvä elämässään. Näin vainajalla oli mahdollisuus päästä tuonpuoleiseen. Mikäli taasen vainajan sydän oli sulkaa painavampi, joutui vainaja hirmuisen Ammit-pedon kitaan.

Egyptiläiset pitivät Ammitia jonkinlaisena paholaisena, koostuihan hänen ruumiinsa kaikista eläimistä, joita egyptiläiset pelkäsivät. Hänen lisänimiinsä kuuluivatkin ´luunsyöjä´ tai ´sydänten syöjä´. Ammitin tehtävä ei kuitenkaan ollut palvella pahuutta, vaan päinvastoin. Jos Ammit jonkun kitaansa ahmaisi, oli tämä sen ansainnut.

Ammitin omasta perheestä tai hänen synnystään tiedetään melko vähän. Hänet on kuitenkin yhdistetty jumalatar Taweretiin, jolla itsellään oli virtahevon ruumis. Koska Ammit oli olemassa pääasiassa palvellakseen Osirista ja suojellakseen tämän valtakuntaa, ei erityistä Ammitin palvontaa tai kulttia ole ollut.

## Lähteet
Animaattori

**Animaattori** on animaation tekemiseen keskittynyt henkilö. 

Animaattoreita työskentelee elokuva-, televisio-, ja videopeliteollisuudessa. Internetin kasvu lisää myös sen parissa työskenteleviä animaattoreita. Animaattoreita on myös muiden teollisuuden alojen kuin viihdeteollisuuden palveluksessa. Tietokoneanimointi soveltuu mm. erilaisten koneiden liikkeiden ja toiminnan hahmottamiseen suunnitteluvaiheessa.

Animaattori saattaa erikoistua tiettyyn osa-alueeseen kuten hahmoanimaatioon (hahmon liikkeen, dialogi, jne.) tai erikoisefektien animointiin (koneet, ajoneuvot, luonto ja sen ilmiöt kuten sade ja tuuli).

Muita animointiin itse animoinnin lisäksi liittyviä töitä ovat sommittelijat (taustan, valaistuksen ja kamerakulmien suunnittelu), kuvakäsikirjoittajat (käsikirjoituksen kuvittaminen) ja värittäjät.

Animaattorin varsinainen tehtävä perinteisessä animaatiossa on kuvien kuvauksen välissä muuttaa halutut asiat kuvassa halutulla määrällä, joka riippuu halutusta muutoksen nopeudesta valmiilla animaatiolla. Tietokoneanimaatiossa voidaan tehdä animaatiota samalla periaatteella mutta myös luoda liikkuvia animaatioita ja sitten nauhoittaa näistä varsinainen animaatio.
Öljyhoito

**Öljyhoito** on yksinkertainen hiushoito, joka voidaan tehdä kotona tai teettää kampaajalla. Öljyhoitoa käytetään yleensä korjaamaan hiusten latvoja, mutta sitä voidaan käyttää myös päänahkaan, jolloin se kosteuttaa päänahkaa ja poistaa hilsettä sekä kutinaa.  Hiuksiin levitettynä se palauttaa hiusten joustavuutta ja kiiltoa, kirkastaa niiden väriä ja suojaa niitä kuivumiselta. Vastoin harhakäsityksiä öljyhoito ei rasvoita hiuksia, kunhan öljy pestään huolellisesti pois.

Öljyhoitoon voidaan käyttää erilaisia luonnonöljyjä. Näistä käytetyimpiä ovat mm. vehnänalkio-, oliivi- ja risiiniöljyt. Usein käytetään myös jojobaöljyä. Öljyhoidoissa käytetään myös yleensä E-vitamiinia antamaan hiuksille suojaa ja B5
-provitamiinia kosteuttamaan.

## Lähteet
Yle Turku

**Yle Turku** tai **Yle Radio Suomi Turku** (aiemmin *Turun Radio*) on yksi Yle Radio Suomen maakuntaradioista, joka aloitti lähetykset 4. tammikuuta 1982 omalla radiokanavalla 96,7&nbsp;MHz, joka muuttui myöhemmin radiotaajuusuudistuksessa kanavalle 94,3&nbsp;MHz. Sen kuuluvuusalueena on Varsinais-Suomi ja Ahvenanmaa toimituksen sijaitessa Turussa Kauppatorin laidalla. Päälähetin on Kuusiston yleisradioasemalla, jonka omistaa amerikkalaisomistuksessa oleva Digita.

Yle Turun lähetyksiä voi kuunnella arkisin klo 6.00-10.00 ja 14.00-18.00 (ke klo 17 asti) sekä lauantaisin klo 9.00-12.00. Lähetyksiä voi kuunnella myös verkossa Yle Areenan kautta.

Yle Turun toimitus vastaa radiolähetyksen lisäksi pääosin Ylen alueellisesta uutisverkkosivustosta ja sen toimittajat tuottavat sisältöä Yle TV1:ssä esitettäviin, Tampereen Mediapoliksesta lähetettäviin Lounais-Suomen uutisiin.

Taajuudet:

## Lähteet

## Aiheesta muualla
* Yle Uutiset Turun kotisivut
Göran Lennmarker

**Göran Lennmarker** (s. 7. joulukuuta 1943, Norberg, Västmanlandin lääni) on ruotsalainen poliitikko, joka edusti maltillista kokoomusta Ruotsin valtiopäivillä vuosina 1991–2010. Hän toimi Euroopan turvallisuus- ja yhteistyöjärjestön parlamenttivaltuuskunnan jäsenenä vuosina 1996–2010, joista puheenjohtajana vuosina 2006–2008.

Lennmarker on toiminut Tukholman kansainvälisen rauhantutkimusinstituutin (SIPRI) hallituksen puheenjohtajana vuodesta 2010.

## Lähteet
Yövuoro

**Yövuoro** voi tarkoittaa ainakin seuraavia:

* yövuoro, katso vuorotyö
* *[[Yövuoro (elokuva)|Yövuoro]]* (*Night Shift*), Ron Howardin ohjaama elokuva vuodelta 1982
* *[[Yövuoro (vuoden 1990 elokuva)|Yövuoro]]* (*Graveyard Shift*), Ralph S. Singletonin ohjaama elokuva vuodelta 1990
* *[[Yövuoro (televisiosarja)|Yövuoro]]*, suomalainen televisiosarja vuodelta 2005
* *[[Yövuoro (EP)|Yövuoro]]*, Abduktion EP vuodelta 2006
* *[[Luettelo Aku Ankan taskukirjoista (301–325)#Yövuoro|Yövuoro]]*, Aku Ankan taskukirja nro 323.
Victoria Francés

**Victoria Francés** (s. 25. lokakuuta 1982) on espanjalainen, Valenciassa syntynyt kuvittaja. Hän on kuvittanut monia kirjoja ja julkaissut neljä omaa taidekirjaa. Francésin teoksista on myös tuotettu monenlaisia oheistuotteita, kuten julisteita, pussilakanasettejä, palapelejä ja seinäkalenteri vuodelle 2007, 2012 ja 2013. Hän valmistui Universidad de Bellas Artes -nimisestä koulusta Espanjassa.

Francésin kuvitus on saanut paljon vaikutteita viktoriaanisesta goottityylistä. Hänen kuvitustensa henkilöt ovat usein pukeutuneet goottilaisiin pukuihin ja he esiintyvät hämärissä metsissä, goottilaisissa kirkoissa tai hautausmailla. Hän onkin nimennyt vaikuttajikseen H. P. Lovecraftin, Anne Ricen ja Edgar Allan Poen.  

## Julkaisut
*Favole - Stone Tears 
*Favole - Free Me 
*Angel Wings 
*Favole - Frozen Light
*El Corazón de Arlene (Arlene's Hearth)

## Aiheesta muualla
*Victoria Francés virallinen kotisivu
Raised Fist

**Raised Fist** on vuonna 1993 perustettu ruotsalainen metalli- ja hardcore punk-yhtye, joka on kotoisin Luulajasta. Yhtyeen levy-yhtiönä toimii ruotsalainen Burning Heart Records. Yhtye otti alkuaikoinaan vaikutteita muun muassa yhtyeiltä Gorilla Biscuits ja Youth Of Today. Vuonna 2006 ilmestyneen ''Sound of the Republic'' -levyn on tuottanut Daniel Bergstrand, joka on toiminut myös yhtyeiden kuten In Flames, Meshuggah ja Strapping Young Lad tuottajana. Vuoden 2015 albumin *From the North* tuotti Roberto Laghi.

Yhtyeen laulaja Alexander Hagman työskentelee myös yrittäjänä. Hänellä on vapaaottelusali ja hän toimii myös kunto-ohjaajana muun muassa ruotsalaisille ammattilaisjääkiekkoilijoille. Yhtyeen toinen kitaristi, Jimmy Tikkanen on kotoisin Pohjois-Suomesta ja työskentelee automaalaamossa.
  
## Jäsenet
* Alexander Hagman – laulu
* Jimmy Tikkanen – kitara
* Daniel Holmgren – kitara
* Matte Modin – rummut
* Andreas "Josse" Johansson – basso

### Entiset jäsenet
* Oskar Karlsson – rummut
* Peter "Pita" Karlsson – rummut
* Petri "Pecka" Rönnberg – kitara
* "Peson" – kitara
* Marco Eronen – kitara

## Diskografia
### Studioalbumit
* 
* 
* 
* 
* 
* 
* 

### EP:t
* 
* 

### Kokoelma-albumit
* 

## Lähteet
Frank Drost

**Frank Willem Drost** (s. 22. maaliskuuta 1963 Amersfoort, Utrecht), on entinen alankomaalainen vapaa- ja perhosuimari, joka osallistui kesäolympialaisiin 1984 ja 1988.

Vuoden 1984 olympialaisissa Los Angelesissa Drost oli kuudes 200 metrin vapaauinnissa ajalla 1.51,62 ja seitsemäs 4&nbsp;×&nbsp;200 metrin vapaauintiviestissä ajalla 7.26,72 (joukkueessa uivat hänen lisäkseen Hans Kroes, Edsard Schlingemann ja Drostin veli Peter).

Soulin olympialaisissa 1988 Drost oli 19:s 100 metrin perhosuinnissa ajalla 55,38, 14:s 200 metrin perhosuinnissa ajalla 2.01,59, yhdestoista 4&nbsp;×&nbsp;100 metrin vapaauintiviestissä ajalla 3.25,26 (joukkueella Drost, Patrick Dybiona, Kroes, ja Ron Dekker) ja seitsemäs 4&nbsp;×&nbsp;100 metrin sekauintiviestissä ajalla 3.46,55 (joukkueella Kroes, Dekker, Drost ja Dybiona).

EM-kilpailuissa 1985 Drost saavutti pronssia 200 metrin perhosuinnissa ja 4&nbsp;×&nbsp;200 metrin vapaauintiiestissä.

Drostin veli Peter osallistui myös kaksiin olympialaisiin.

## Lähteet
Saksan Grand Prix 1951

**Saksan Grand Prix 1951** oli Formula 1 -sarjan osakilpailu, joka ajettiin 29. heinäkuuta 1951 Nürburgring Nordschleifen radalla. Kilpailun voitti Alberto Ascari, jolle voitto oli kauden ja koko uran ensimmäinen.

## Kilpailu

Ensimmäisen kierroksen päätyttyä Juan Manuel Fangio johti 3,5:n sekunnin erolla toisena ajanutta Alberto Ascaria. José Froilán González ajoi kolmantena.

Kilpailun puoliväliin tultaessa Ascari oli noussut kärkeen. González oli nyt toisena ja Fangio kolmantena. Giuseppe Farina keskeytti vaihdelaatikko-ongelmien vuoksi. Pian kaksi muuta Alfa Romeota keskeytti. Fangio oli ainoa jäljellä oleva Alfa Romeon kuljettaja, joten vain hän oli taistelemassa Ferrareita vastaan. Fangio saavutti kärjessä ajanutta Ascaria ja ohitti tämän. Fangion varikkokäynti kierroksella 14 tuotti ongelmia, koska auto ei suostunut käynnistymään. Tämä maksoi Fangiolle 45 sekuntia. Hänellä oli jonkinlaisia ongelmia vaihdelaatikkonsa kanssa, mikä tarkoitti sitä, että kilpailun voitto oli käytännössä Ascarin.

Ascari ajoi voittajana maaliin noin 30 sekuntia Fangion edellä. Voitto oli Ascarille uran ensimmäinen.

## Tulokset

## Lähteet
Peltosaunio

**Peltosaunio** eli **saunakukka** (*Tripleurospermum inodorum*, syn. *Tripleurospermum perforatum*, entinen *Matricaria perforata*) on mykerökukkainen asterikasvien heimoon kuuluva voimakkaan tuoksuinen ruohokasvi. Sen kukinnot muistuttavat päivänkakkaraa, merisauniota ja kamomillasauniota sekä lehdet tilliä. Peltosauniota kutsutaan yleisesti myös saunakukaksi. Peltosaunio kasvaa valoisilla paikoilla: pelloilla rikkaruohona, pihoilla ja tienpientareilla. Se kukkii heinä-elokuussa. Peltosaunio on yksivuotinen ja lisääntyy voimakkaasti siementaimista.

Peltosaunio risteytyy merisaunion (*Tripleurospermum maritimum*) kanssa.

## Levinneisyys
Peltosauniota tavataan Pohjois- ja Keski-Euroopassa. Suomessa se on yleinen Etelä- ja Keski-Suomessa, Lapissa harvinainen tai satunnainen. Peltosaunio on Suomessa muinaistulokas.

## Katso myös
*Pihasaunio

## Lähteet

## Aiheesta muualla
* 
* Pinkka, Lajintuntemuksen oppimisympäristö: Peltosaunio (''Tripleurospermum inodorum'')
* Luontoportti: Peltosaunio (''Tripleurospermum inodorum'')
* Pohjolan kasvien pauloissa: ''Tripleurospermum inodorum'' - peltosaunio
*Valokki - Nettikasvio: Peltosaunio (''Tripleurospermum inodorum'')
*Kassu – Kasvien suomenkieliset nimet: Peltosaunio eli saunakukka (''Tripleurospermum inodorum'')
*United States Department of Agriculture (USDA): ''Tripleurospermum perforatum'' 
*Flora of China: ''Tripleurospermum inodorum''
Bikvadraattinen yhtälö

**Bikvadraattiseksi yhtälöksi** kutsutaan neljännen asteen polynomiyhtälöä, josta paritonta astetta olevat termit puuttuvat. Se on siis muotoa

ax^4+bx^2+c=0,

missä a\ne 0. Kertoimet voivat olla kompleksilukuja.

Sijoituksella y=x^2  yhtälö saadaan muotoon

ay^2+by+c=0.

Tästä y voidaan ratkaista toisen asteen yhtälön ratkaisukaavaa käyttäen.

Jos näin saatuja ratkaisuja merkitään y_1 ja y_2, niin alkuperäisen yhtälön ratkaisut ovat

x=\pm\sqrt{y_1},\pm\sqrt{y_2}.

## Lähteet
Zen ja moottoripyörän kunnossapito

**Zen ja moottoripyörän kunnossapito** (koko nimeltään *Zen ja moottoripyörän kunnossapito: tutkimusmatka arvojen maailmaan*) on Robert M. Pirsigin vuonna 1974 ilmestynyt matkakertomuksen muotoon kirjoitettu teos laadun filosofiasta ja sen etsinnästä.

## Juoni

Teoksen eräitä teemoja ovat: laadun eli hyvän olemus ja sen pyrkimys paeta määrittely-yrityksiä, filosofian ja retoriikan opetus, suhtautuminen teknologiaan, pojan ja isän välinen suhde, mielisairaus sekä neljän hengen matka moottoripyörillä Yhdysvaltojen halki.

Kirjassa on neljä päähenkilöä, kertojaminä, hänen 11-vuotias poikansa Chris sekä heidän ystäväpariskuntansa John ja Sylvia Sutherland, jotka yhdessä muodostavat kaksi moottoripyöräkuntaa.

Moottoripyörän kunnossapito on teoksessa toistuva teema, joka ilmenee esimerkiksi konkreettisina moottoripyörän huoltotoimenpiteinä ja moottoripyörän tarkastelussa käsitejärjestelmänä sekä henkilöiden erilaisten teknologiasuhteiden vertauskuvana.

Vahvimpia teoksen jännitteistä syntyy kertojaminän nykytilanteen ja hänen menneisyytensä välille. Kertojalla on vähitellen kertyneitä muistikuvia ja muita "todisteita" siitä, että hän on aiemmin ollut merkittävä ajattelija, jonka intensiivinen ajatustyö katkeaa normista poikkeavaan käytökseen, diagnoosiin mielisairaudesta ja sähköhoitoihin. Tämä jännite vaikuttaa suuresti myös kertojaminän ja Chrisin väliseen suhteeseen, sillä kirjassa nimenomaan Chris yhdistää kertojaminän historian kaksi osaa, joiden välisenä rajana on mielisairaala ja muistuma suljetusta lasiovesta.
   
## Kirjallisuutta
* 
* 
* 

## Aiheesta muualla
* http://robertpirsig.org/index.htm
Douglas Coupland

**Douglas Coupland** (s. 30. joulukuuta 1961) on kanadalainen kirjailija, joka tunnetaan parhaiten esikoiskirjastaan *Tuntematon sukupolvi* (Generation X: Tales for an Accelerated Culture ), joka levitti käsitteen x-sukupolvi laajempaan tietoisuuteen.

Couplandin teoksissa toistuvia teemoja ovat ongelmallinen suhde ikääntymiseen ja aikuistumiseen, ironia sekä intohimoinen kiinnostus kuluttamiseen ja massaviihteeseen. Eräs toistuva teema Couplandin teoksissa on maailmanloppu eri muodoissaan.

## Teokset

* 
*Shampoo Planet (1992) 
* 
*Micro-orjat  (Microserfs, 1995) 
*Girlfriend in a Coma (1998) 
*Miss Wyoming (2000) 
*All Families Are Psychotic: A Novel (2001) 
*God Hates Japan (2001) 
*Hei Nostradamus! (Hey Nostradamus!, 2003) 
*Eleanor Rigby (2004) (suom. 2007)
*JPod (2006)
*The Gum Thief (2007)
Yargelis Savigne

**Yargelis Savigne** (s. 13. marraskuuta 1984 Guantánamo, Kuuba) on kuubalainen pituushyppääjä ja kolmiloikkaaja.

Savigne aloitti uransa pituushyppääjänä. Hän osallistui lajissa Kingstonin nuorten MM-kisoihin 2002, mutta karsiutui. Seuraavana vuonna hän voitti pituushypyssä pronssia Pan-Amerikan kisoissa tuloksella 640. Vuonna 2005 hän voitti kultaa Keski-Amerikan ja Karibian mestaruuskisoissa. Samana vuonna Helsingin MM-kisoissa hän voitti kolmiloikassa MM-hopeaa tuloksellaan 14,82&nbsp;m ja sijoittui pituushypyssä alun perin neljänneksi, mutta nousi vuonna 2013 kolmanneksi Tatjana Kotovan hylkäyksen jälkeen. Kauden 2005 lopussa hän loikki  kolmiloikassa kolmanneksi. Savigne sijoittui Moskovan sisäratojen MM-kisoissa 2006 kolmiloikassa viidenneksi ja pituushypyssä viidenneksi.

Vuonna 2007 Savigne voitti Osakassa kolmiloikan maailmanmestaruuden ennätystuloksellaan 15,28&nbsp;m.  hänelle riitti voittoon puoli metriä lyhyempi tulos. Rio de Janeiron Pan-Amerikan kisoissa hän voitti kultaa kolmiloikassa tuloksella 14,80 ja pronssia pituudessa. Maaliskuussa 2008 hän voitti Valenciassa sisäratojen maailmanmestaruuden maanosansa halliennätyksellä 15,05&nbsp;m. Pekingin olympialaisissa 2008 hän oli alun perin kolmiloikassa viides, mutta alun perin toiseksi ja kolmanneksi sijoittuneet Venäjän Tatjana Lebedeva ja Kreikan Hrisopigi Devetzi jäivät kiinni dopingin käytöstä, joten hän nousi pronssille. Pituushypyssä Savigne karsiutui.

Berliinin maailmanmestaruuskilpailuissa 2009 Savigne voitti toisen peräkkäisen kultansa kolmiloikassa tuloksella 14,95&nbsp;m. Dohan sisäratojen MM-kilpailuissa 2010 hän sai samassa lajissa hopeaa hypättyään 14,86&nbsp;m. Maanosien cupissa Splitissä hän oli pituushypyssä toinen ja kolmiloikassa kolmas. Seuraavan vuoden Daegun MM-kilpailuissa hän oli kuudes tuloksella 14,43&nbsp;m. Istanbulin sisäratojen MM-kilpailuissa 2012 hän sijoittui neljänneksi tuloksella 14,28&nbsp;m. Lontoon olympialaisissa hän oli kolmiloikassa kahdeksas.

## Henkilökohtaiset ennätykset
* Pituushyppy: 691 (2010)
* Kolmiloikka: 15,28 (2007)

## Lähteet
*
Autódromo Hermanos Rodríguez

**Autódromo Hermanos Rodríguez** on moottorirata Méxicossa Meksikossa.

Moottorirata nimettiin 1970-luvulla paikallisten kilpa-autoilijaveljesten Pedro ja Ricardo Rodríguezin mukaan, alun perin radan nimi oli Magdalena Mixhuca. Vuonna 1993 silloisen radan viimeisen mutkan sisäpuolelle valmistui Foro Sol -baseballstadion. Nykyinen rata käy Foro Sol -baseballstadionin sisällä.

Autódromo Hermanos Rodríguez sijaitsee 2&nbsp;226–2&nbsp;229 metriä merenpinnan yläpuolella. Normaalia ohuempi ilma aiheuttaa ongelmia autoille. Rata on pomppuinen, koska se sijaitsee geologisesti aktiivisella alueella.

## Historia

Rata avattiin vuonna 1959 ja ensimmäinen virallinen Formula 1 -osakilpailu järjestettiin vuonna 1963. Formula 1:siä ajettiin vuoteen 1970 asti, jolloin katsojien suuri määrä aiheutti turvallisuusongelmia. Rata avattiin uudestaan 1986. Remontin aikana radalle rakennettiin suuremmat turva-alueet, uusi varikkokompleksi sekä muuta turvallisuutta parantavia järjestelyjä.

Champ Car -sarjaa radalla on ajettu vuosina 1980–1981 ja 2002–2007. NASCAR-sarjaa on ajettu radalla vuodesta 2004 alkaen.

Rataa uusittiin Hermann Tilken johdolla vuosina 2014–2015 ja Formula 1 palasi radalle Meksikon GP:n merkeissä kaudella 2015.

Radalla on ajettu myös FIA WEC -sarjan Méxicon 6 tunnin ajoja sekä Formula E:n Méxicon ePrix vuodesta 2016 alkaen.

## Voittajat

### Formula 1
*Vuoden 1962 kilpailu oli epävirallinen Formula 1 -sarjan osakilpailu.*

### Formula E

### A1 Grand Prix

## Lähteet

## Aiheesta muualla
Purjo

**Purjo** eli **purjosipuli** (*Allium porrum*) on sipulin sukuinen mauste- ja vihanneskasvi. Sen lehtien tyvi kasvaa lieriönmuotoiseksi tupeksi.

Purjon kasvukausi on melko pitkä, joten Suomessa se yleensä kasvatetaan taimeksi ennen istutusta. Purjon tyvi pysyy valkoisena, kun se pidetään maan alla multaamalla purjopenkkiä.

Purjo on kotoisin Välimeren alueelta jossa sitä on viljelty jo tuhansia vuosia sitten. Suomeen purjo on saapunut 1600-luvulla.

## Purjo ruoanlaitossa
Purjo on maultaan muita sipuleita miedompi, ja siinä on vain vähän rikkiyhdisteitä. Purjoa voi käyttää kokonaisuudessan ruoanvalmistukseen. Purjo sopii keittoihin, pataruokiin ja liemiin makua antamaan. Sitä voi myös käyttää raakana samaan tapaan kuin ruohosipulia. Purjoa on käytetty raakana salaateissa.

Purjoa käytetään paljon liemissä, keitoissa ja piiraissa. Klassisia reseptejä ovat muun muassa ranskalainen purjo-perunasosekeitto eli *[[vichyssoise]]*, italialainen purjokeitto eli *crema di porri*, perinteinen purjopata ja kreikkalainen marinoitu purjo. Purjosipulia käytetään usein myös ranskalaisissa suolaisissa *[[Quiche (leivonnainen)|quiche]]*-piirakoissa. Suomessa suosittu purjoa sisältävä ruoka on siskonmakkarakeitto.

## Lähteet

## Aiheesta muualla
* 
* 
*Purjosipuli, *Kotimaiset Kasvikset ry.* Viitattu 30.12.2019.
* Köyhän parsa, kasvisten kuningatar, *Kaleva* 21.1.2011. Viitattu 30.12.2019.
Circuit de Pedralbes

**Circuit de Pedralbes** oli katurata Pedralbesin kaupunginosassa Barcelonassa. Rata valmistui kaupungin läntiselle esikaupunkialueelle 1946, jossa ajettiin samana vuonna Penya Rhinin Grand Prix. Siellä ajettiin Formula 1 -luokan Espanjan Grand Prix kahdesti; 1951 ja 1954. Le Mansissa vuonna 1955 tapahtuneen onnettomuuden jälkeen radalla ei ole tiukentuneiden turvallisuussäädösten vuoksi ajettu.

## Formula 1 -tilastot

## Lähteet
Hirtshals

**Hirtshals** on satamakaupunki Tanskan pohjoiskärjessä Vendsyssel-Thyn saarella, Pohjois-Jyllannissa. Kaupungin asukasluku on 6&nbsp;140 (2012). Se oli aiemmin itsenäinen kunta, jossa oli 14&nbsp;088 asukasta vuonna 2005. Vuonna 2007 Hirtshals yhdistettiin Hjørringin kuntaan.

Hirtshalsissa on Pohjanmeri-museo, jonka yhteydessä on kurssikeskus. Pohjanmerimuseo on merkittävä matkailukohde, jossa on yksi Euroopan suurimmista yleisöakvaarioista. Akvaario on erikoistunut Pohjanmeren biotooppien esittelyyn ja sen yleisöaltaissa on 4,5 miljoonaa litraa vettä.

Hirtshalsista on lauttayhteys Color Linen lautoilla Osloon, Kristiansandiin ja Larvikiin. Toinen lauttayhtiö, Fjord Line hoitaa nykyään liikennettä Bergeniin ja Stavangeriin. Hirtshals on myös merkittävä kalasatama. Hiekkarantoineen ja lukemattomine vuokramökkeineen Hirtshals on suosittu lomailukohde, jossa käy etenkin norjalaisia ja saksalaisia turisteja.

Hirtshalsista etelään johtava rautatie yhdistyy Hjørringin kaupungissa Aalborgin ja Frederikshavnin väliseen rataosuuteen.

## Lähteet

## Aiheesta muualla
Peter Drost

**Peter Willem Drost** (s. 25. helmikuuta 1958, Amersfoort, Utrecht) on alankomaalainen vapaauimari, joka osallistui kaksiin olympialaisiin, vuoden 1980 ja vuoden 1984 olympialaisiin. Drostin veli Frank Drost on myös olympiauimari.

Moskovan kesäolympialaisissa 1980 Drost osallistui 200 metrin vapaauintiin (karsiutui alkuerissä, aika 1.55,41), ja 4x200 metrin vapaauintiviestiin (joukkueella Cees Vervoorn, Drost, Cees Jan Winkel, ja Fred Eefting, karsiutuivat alkuerissä, aika 7.42,85).

Los Angelesin kesäolympialaisissa 1984 Drost osallistui 4x200 metrin vapaauintiviestiin (joukkueella Hans Kroes, Peter Drost, Edsard Schlingemann ja Frank Drost, seitsemäs sija, aika 7.26,72).

## Lähteet
Barry Beck

**Barry Beck** (s. 3. kesäkuuta 1957 Vancouver, Brittiläinen Kolumbia) on kanadalainen uransa lopettanut jääkiekkoilija. Hän pelasi puolustajana. Hänet varattiin 1977 sekä NHL- että WHA-liigojen varaustilaisuuksissa. Hän aloitti ammattilaisuran jälkimmäisen sarjan New Westminster Bruins -joukkueessa. Sittemmin hän siirtyi NHL:ään, ensin Colorado Rockiesiin ja sitten New York Rangersiin ja lopuksi Los Angeles Kingsiin. Hän lopetti pelaamisen vuonna 1990.

Beck pelasi NHL-tähtijoukkueessa 1979 Challenge Cupissa. Hän oli New York Rangersin kapteenistossa vuosina 1980–1986.

## Lähteet
Autodromo Riccardo Paletti

**Autodromo Riccardo Paletti** on moottorirata Varanossa Parman provinssissa, Italiassa. Sitä käytetään enimmäkseen testaamiseen. Se on nimetty italialaisen Formula 1 -kuljettaja Riccardo Palettin mukaan, joka kuoli Montrealissa 1982 Kanadan GP:ssä.
Maantiejuoksun maailmanmestaruuskilpailut (2006–2007)

**Maantiejuoksun maailmanmestaruuskilpailut** olivat kansainvälisen yleisurheiluliiton IAAF:n järjestämät kilpailut, joissa kilpailtiin maantiejuoksun maailmanmestaruudesta. Kilpailut järjestettiin vuosina 2006 ja 2007. Ne korvasivat aikaisemmin järjestetyt puolimaratonin maailmanmestaruuskilpailut, mutta vuodesta 2008 lähtien puolimaratonin maailmanmestaruuskilpailut korvasivat puolestaan maantiejuoksun maailmanmestaruuskilpailut. Kilpailusarjoja olivat miesten ja naisten henkilökohtaiset sekä joukkuekilpailut. Joukkuekilpailussa maan kolmen parhaiten sijoittuneen juoksijan ajat laskettiin yhteen. Kilpailumatkana oli vuonna 2006 20 kilometriä ja vuonna 2007 puolimaraton. 

Vuosina 1983–1991 järjestettiin naisten maantiejuoksun maailmanmestaruuskilpailut.

## Kilpailupaikat
*2006: Debrecen, Unkari (20 km)
*2007: Udine, Italia (puolimaraton)

## Mitalistit
### Miehet

#### Joukkuekilpailu

### Naiset

#### Joukkuekilpailu

## Lähteet
* World Road Running Championships 2006 IAAF 
* World Road Running Championships 2007 IAAF
Lehtokuusama

**Lehtokuusama** (*Lonicera xylosteum*) on puuvartinen pensas, joka kuuluu kuusamakasvien heimoon.

Lehtokuusama on matala pensas, joka kasvaa 1,5–2 metriä korkeaksi. Oksat harittavat ja kasvavat vastakkain, kuori on vaaleanharmaa. Oksat ovat onttoja. Lehdet muistuttavat korpipaatsaman lehtiä, mutta ovat harmahtavia ja karvaisia sekä kasvavat vastakkain. Kukat ovat vaaleankeltaisia. Marjat ovat punaisia ja myrkyllisiä sekä kasvavat pareittain ja ovat tyvestä yhteenkasvaneita. Kasvi kukkii kesäkuulla. Marjat ovat kirkkaanpunaisia ja melko pieniä.

Suomessa lehtokuusama esiintyy yleisenä Etelä-Hämeen, Uudenmaan ja Satakunnan alueilla. Keski-Suomessa sitä esiintyy melko yleisesti Kuopion lehtokeskuksen seudulla, mutta Pohjanmaalla harvinaisena. Pohjoisimmat luontaiset lehtokuusamat esiintyvät Lapissa Tervolassa. Se vaatii ravinteikkaan kasvupaikan ja kasvaa lehdoissa. Koristepensaanakin se on melko tavallinen. Se on muiden kuusamien tapaan myrkyllinen laji, mutta sitä on käytetty lääkekasvina.

## Lähteet

## Aiheesta muualla
* Suomen Lajitietokeskus: Lehtokuusama – ''Lonicera xylosteum''
* Pinkka – Lajintuntemuksen oppimisympäristö: Lehtokuusama (''Lonicera xylosteum'')
* Luontoportti: Lehtokuusama (''Lonicera xylosteum'')
* Pohjolan kasvien pauloissa: ''Lonicera xylosteum'' - lehtokuusama
* United States Department of Agriculture (USDA): ''Lonicera xylosteum''
Regression

__NOTOC__
**Regression** on thrash metal -yhtye The Macheten esikoisalbumi, joka julkaistiin 24. elokuuta 2005. Koska basisti Antti Vajantoa ei ollut vielä levyn äänitysten alkuun mennessä kiinnitetty yhtyeeseen, kitaristi Santtu Hämäläinen soitti levylle bassoraidat.

Albumi nousi Suomen virallisen listan sijalle 32.

## Kappaleet
# 
# 
# 
# 
# 
# 
# 
# 
# 
# 
# 

## Kokoonpano
* Teemu Saikkonen – rummut
* Santtu Hämäläinen – kitara, bassokitara
* Tuomo Saikkonen – laulu
* Juha Javanainen – kitara

### Vierailevat muusikot
* Miitri Aaltonen – taustalaulu (kappaleet 2, 4, 6, 8, 9 ja 11)
* Raikko "Brutal" Törönen – taustamurina (kappaleet 4 ja 7)

### Tuotanto
* Miitri Aaltonen – tuottaja, äänittäjä, miksaaja
* Mika Jussila – masteroija
* Mike Henry Leak – valokuvat

## Arvostelut
* Imperiumi.net: 
* Soundi: 

## Lähteet

## Aiheesta muualla
* ''Regression'' discogs.com -sivustolla
*
Marcello Gandini

**Marcello Gandini** (28. elokuuta 1938 – 13. maaliskuuta 2024) oli italialainen automuotoilija. Kapellimestarin pojaksi syntynyt Marcello Gandini teki uransa alussa töitä itsenäisenä muotoilijana, mutta siirtyi vuonna 1965 kuuluisalle Bertonelle töihin.

Jo vuonna 1966 Gandini suunnitteli espanjalaisen taisteluhärän mukaan nimetyn Lamborghini Miuran. Tämän jälkeen hän suunnittelu Lamborghinin lisäksi muun muassa Alfa Romeo Montrealin (1967) ja Lancia Stratoksen (1971). 1970-luvulla Gandini muotoili futuristisen Lamborghini Countachin. Suunnittelija palasi itsenäiseksi muotoilijaksi 1980-luvun alussa, kun hän oli irtisanoutunut pääsuunnittelijan pallilta Bertonelta. Gandinin muotoilua on luonnehdittu dramaattiseksi ja aggressiiviseksi. Tunnusomaisimpia piirteitä Gandinin luomuksissa ovat aerodynaaminen ja matala profiili.

## Merkittävimmät autot
*Lamborghini Miura (1966)
*Alfa Romeo Montreal (1967)
*Autobianchi A112 (1969, Fiat X1/9:n esikuva)
*Lancia Stratos (1971)
*Lamborghini Countach (1974)
*Citroën BX (1982)
*Cizeta-Moroder V16 T (1991)
*Lamborghini Diablo (1990)
*Bugatti EB110 (1991)
*Iso Grifo (1991)
*Maserati Quattroporte (1994)
*Maserati Shamal (1995)

## Lähteet
Hjørring

**Hjørring** on Tanskassa Pohjois-Jyllannin alueella sijaitsevan Hjørringin kunnan keskustaajama. Vuoden 2012 alussa taajamassa oli 24 867 asukasta.

Hjørringin kaupunki sijaitsee Vendsyssel-Thyn saarella Jyllannissa. Se on Tanskan vanhimpia kaupunkipaikkoja, joka on perustettu 1243. Suuri tulipalo tuhosi kaupungin vanhaa rakennuskantaa pahoin vuonna 1819. Arkeologisten löytöjen mukaan alueella on ollut asutusta jo 10&nbsp;000 vuotta sitten.

## Lähteet

## Aiheesta muualla

* Hjørringin kunnan kotisivut
Fiorano Circuit

**Fiorano Circuit** on moottorirata Maranellossa, Italiassa. Se on Ferrarin omistama yksityinen testirata. 1972 valmistuneella radalla F1 -auton huippunopeudet ovat noin 290 km/h ja keskinopeus 160 km/h. Rata muistuttaa monia Euroopan kilparatoja.
Othello (lautapeli)

**Othello** on lautapeli, jota pelataan 8&nbsp;x&nbsp;8&nbsp;&#8209;ruutuisella laudalla asettelemalla ja kääntämällä kaksipuolisia, kiekkomaisia nappuloita, joiden toinen puoli on musta ja toinen puoli valkoinen. Sen keksivät kaksi englantilaista, Lewis Waterman ja John W. Mollet, noin 1880-luvulla. Pelin tarkoituksena on saavuttaa enemmistö oman värin nappuloita pelin lopussa. Peli muistuttaa vahvasti Reversiä, muttei kuitenkaan ole täysin sama. Othello on kehitetty Reversin pohjalta. 

Othellon pelaamisesta järjestään sekä SM- että MM-kisoja. Othellon SM-kisoja on viime vuosina järjestetty Helsingin Shakkikodissa. SM-kisojen parhailla on mahdollisuus osallistua MM-kisoihin.

Pelistä on julkaistu myös matkaversioita.

## Pelisäännöt
Alussa asetetaan neljä nappulaa laudan keskelle siten, että vierekkäisistä nappuloista on eri värinen puoli ylöspäin. Mustalla pelaava aloittaa.

Pelaajan on vuorollaan asetettava yksi nappula tyhjään ruutuun oma väri ylöspäin siten, että uusi nappula "rajaa" yhden tai useamman vastustajan värisen nappulan oman väristen nappuloiden väliin suoraan tai viistoon. Näin "vallatut" nappulat käännetään toisin päin ja vuoro siirtyy toiselle pelaajalle.

Samalla vuorolla voi tehdä korkeintaan yhden siirron. Samalla siirrolla voi vallata nappuloita kaikkiin käytettävissä oleviin suuntiin. Kaikki tällöin rajatut vastustajan nappulat on käännettävä.

Mikäli siirto aiheuttaa omien nappuloiden rajautumisen vastustajan nappuloiden väliin, näin syntynyttä rajausta ei käännetä vastustajan väriseksi.

Mikäli pelaaja ei voi tehdä sellaista siirtoa, joka oikeuttaa kääntämään nappuloita, hänen vuoronsa jää väliin.

Kun kaikissa ruuduissa on nappula tai kumpikaan pelaaja ei voi enää asettaa yhteenkään vapaaseen ruutuun nappulaa, on se pelaaja voittanut, jonka värisiä nappuloita laudalla on eniten; myös tasapeli on mahdollinen.

## Tietokoneohjelmat
Nykyään othello-tietokoneohjelmat ovat tasoltaan ihmisiä vahvempia. Yksi menestyneimmistä on WZebra. Logistello on voittanut useita othello-ohjelmien kisoja. Sen tekijä Michael Buro on koulutukseltaan tilastomatemaatikko. Logistellon ja käytännössä kaikkien muidenkin vahvojen othello-ohjelmien evaluointifunktio perustuu rivien ja nurkka-alueiden muodostamiin 8&ndash;10 ruudun alueisiin ja niistä tunnistettaviin asetelmiin ().

## Aiheesta muualla

* Suomalaiset Othello-kisat
* Maailmanmestaruuskisat
* WZebra
* Logistello
* Worldwide Othello News
Kankaisten kartano

**Kankaisten kartano** () on Maskussa sijaitseva kartanolinna, josta on mainintoja jo 1300-luvulta lähtien. Se on kuulunut Djeknien, Hornien suvuille, Fredesköldeille ja Aminoffien suvuille. Henrik Klaunpoika Horn rakennutti paikalle kivisen linnan 1500-luvulla. Beata Sofia Bock a.d.H Suddenbach omisti Kankaisten 1729–1739. Linnaa korjattiin perusteellisesti 1763–1764 ja 1935. Museovirasto määritteli sen vuonna 2009 yhdeksi Suomen valtakunnallisesti merkittävistä rakennetuista kulttuuriympäristöistä. Kartanon omistukseensa hankkineen valtiopäivämies Nils Fredensköldin saman niminen poika kuoli kartanon tulipalossa 1819.

Päärakennuksen vanhimmat osat ovat peräisin 1400-luvulta. Tilan 350 hehtaarin pinta-alasta puolet on metsää ja puolet viljelysmaita. Päärakennuksen lisäksi tilalla on kuusi muuta rakennusta.

## Tulipalo
Kartanossa syttyi tulipalo 1819, kun Nils Nilsson Fredensköld nukahti kirjojen ääreen ja unohti sammuttaa kynttilät. Suurin osa kartanon arkistosta tuhoutui ja myös esimerkiksi Maskun vanhimmat kirkonkirjat.

## Omistajanvaihdos 2018
Kartanon omistaja Stiftelsen för Åbo Akademi on myymässä sen Tractatus Properties Oy:lle, jonka taustalla on Raisio Oyj:n aiempi johtaja Matti Rihko. Kauppa toteutuu lokakuussa 2018. 

## Lähteet

## Kirjallisuutta
* Mauri Karvonen, *Nimeke:  Aavetaloja ja ihmiskohtaloita. 2, Hyytävä matka Suomen historiaan jatkuu*. Nemo, 2018  

## Aiheesta muualla
* Juha Lehikoinen, Juha Levonmäki ja Jukka Levomäki, Selvitys Kankaisten kartanon kulttuurihistoriasta ja vetovoimatekijöistä, Opinnäytetyö, Helsingin Liiketalouden Ammattikorkeakoulu, Matkailualan koulutusohjelma, 2001.
* Kankaisten kartanon kotisivu 
* Sankarien Kankainen. Turun Sanomat (Archive.is-palvelussa)
Eeli

**Eeli** on miehen etunimi, joka on peräisin *korkeutta* tarkoittavasta heprean sanasta. Eeli on ollut käytössä myös useiden muiden nimien kuten Eliaan, Mikaelin ja Rafaelin lyhennettynä muotona. Eelin nimipäivä on 9. huhtikuuta, samoin kuin Eliaan. 

Suomessa on huhtikuuhun 2025 mennessä kaikkiaan 7&nbsp;625 miestä ja noin 120 naista saanut nimen Eeli. Heistä suurin osa on syntynyt vuosituhannen vaihteen jälkeen. Vuosina 2000–2009 nimi annettiin 1&nbsp;521:lle ja 2010-luvulla 2&nbsp;886 pojalle.

## Tunnettuja Eelejä
*Eeli, israelilainen pappi Raamatun Ensimmäisessä Samuelin kirjassa
*Eeli Aalto (s. 1931), suomalainen kuvataiteilija ja televisio-ohjaaja
*Eeli Erkkilä (1909–1963), suomalainen Maalaisliiton kansanedustaja ja ministeri
*Eeli Granit-Ilmoniemi (1866–1945), suomalainen toimittaja ja sukututkija
*Eeli J. Hakala (1886–1963), suomalainen rovasti, evankelisen herätysliikkeen vaikuttaja ja kirjailija
*Eeli Halttu (1920–1999), suomalainen kalastaja ja kirjailija
*Eeli Jaatinen (1905–1970), suomalainen taidemaalari, kuvittaja ja pilapiirtäjä
*Eeli Jokinen (1888–1963), suomalainen Vapaakirkon saarnaaja, sisälähetystyöntekijä ja kirjailija
*Eeli Juntunen (1829–1904), suomalainen maanviljelijä, lukkari ja valtiopäivämies
*Eeli Kivinen, ”Vimpelin Väinämöinen” (1900–1990), suomalainen kanteleensoittaja, pelimanni, laulaja ja säveltäjä
*Eeli Lepistö (1926–1973), suomalainen SDP:n piirisihteeri ja kansanedustaja
*Eeli Tolvanen (s. 1999), suomalainen jääkiekkoilija
*Eeli Yli-Mattila (1919–1990), suomalainen runoilija
*Eeli Äijälä (s. 2005), suomalainen jääkiekkoilija

## Lähteet
St David’s

**St David’s**, myös **St Davids** () on kaupunki Walesissa. Se on Yhdistyneen kuningaskunnan pienin kaupunki: Vuonna 2001 siellä oli 1&nbsp;797 asukasta. Kaupunki on rakennettu St Davidin tuomiokirkon ympärille.

St David’s oli keskiajalla suosittu pyhiinvaelluskohde. Paavin antaman ohjeen mukaan kaksi pyhiinvaellusta St David’siin vastasi pyhiinvaellusta Roomaan ja kolme vastasi pyhiinvaellusta Jerusalemiin. Walesin suojeluspyhimys, Pyhä David (, ), on mahdollisesti syntynyt lähiseudulla. Hänen pyhäinjäännöksekseen uskottuja luita säilytettiin katedraalissa, joka sijaitsee Pyhän Davidin perustaman luostarin paikalla. Katedraali on kuitenkin ryöstetty moneen kertaan. Sen vieressä on piispanlinnan rauniot 1300-luvulta.

## Lähteet

## Aiheesta muualla